Miroslav Lukačić
Miroslav Lukačić  (Zagreb, 7. travanj 1944. - Zagreb, 26. prosinca 2014.) bio je 
zagrebački rock gitarist, suosnivač Crvenih koralja.

Biografija 
Miro je svoju muzičku karijeru započeo 1962., kada je sa grupom vršnjaka osnovao sastav - Crveni đavoli, po uzoru na tada vrlo popularne britanske Shadowse. 
U prvoj postavi su uz Miroslava svirali Davorin Sarajlić (bas gitara), Rudi Šimunec (ritam gitara), Medo Josip Badrić (bubnjevi) i Jelenko Miran Perković (vokal). Sastav se ubrzo prezvao u Crveni dječaci i na kraju Crveni koralji. Umjesto Jelenka Perkovića za pjevača je došao Boris Babarović i počela je uspješna karijera koja je uz prekide trajala gotovo do 2007.

Miro je bio solidan gitarist, vjerni sljedbenik svog uzora Hank Marvina, koji za razliku od njega nije imao prilike pokazati svoje znanje  na Fender Stratocasteru već na njegovoj njemačkoj kopiji Framus gitari, koja je imala sladunjaviji zvuk, po kom je ostao upamćen.

Preminuo je 26. prosinca 2014. u Zagrebu.

Bilješke

Povezano 
 Crveni koralji

Jugoslavenski rock gitaristi
Hrvatski rock gitaristi
Biografije, Zagreb